मखनो गोनांदि, थांनाय 2016 माइथायनि 22 डिसेम्बर दानाव मानास हाग्रामानि साखाथिआव थानाय भुयानपारा गामिखौ बोखारनाय जादोंमोन आरो गासै 1,600 हा बाहागोखौ हाबसन्नानै थानायनिफ्राय लांदां खालामदोंमोन, नाथाय हाग्रा बिफाननि लोरबांथिनि थाखाय बोखारजानाय सुबुंफोरा बैफोर जायगाफोराव हाफोरखौ आवग्रिनानै लाफिनदोंमोन। थांनाय 2017 माइथायनि फेब्रुवारि दानाव हादोरसा हाग्रा बिफानआ 2थि खेबनि थाखाय बैफोर जायगाफोरखौ बोखारनो बिथान हरदोंमोन, नाथाय ओनसोलनि सुबुंफोरा बेखारनो नागिरनायखौ हेंथा खालामनानै हाग्रा बिफानआ मावफुंनो हायासै।